
Narvas Raudtee tänav lõik 1 asuva maa-ala osa
tasuta kasutusse andmine (MTÜ Päästearmee Eestis)

1. ASJAOLUD JA MENETLUSE KÄIK

Narva Linnavalitsusele avaldus mittetulundusühingult Päästearmee Eestis, registrikood 80057936, juhatuse esimees Daniel James Henderson, milles palutakse luba servituudi seadmiseks linna maa-ala (katastritunnus 51105:004:0189) osale aadressil Raudtee tänava lõik 1, Narva, üldpinnaga 82 m2 parkimisplatsi ehitamiseks Päästearmee projekteeritud hoone kõrvale aadressil Joala 1, Narva (katastritunnus 51105:004:0059).
Narva Linnavolikogu 25.09.2008 otsusega nr 291 on algatatud Joala tn 1 maa-ala detailplaneering. Narva Linnavalitsuse Arhitektuuri- ja Linnaplaneerimise Ametile esitatud planeeringu eskiis, mille koostas Osaühing DEKORAATOR, registrikood 10108023, näeb ette parkimisplatsi olemasolu linnamaal. Selle kohta tegi Arhitektuuri- ja Linnaplaneerimise Amet eskiisi esitajale märkuse (ALPA 09.07.2009 kiri nr 1-12/1394), vastavalt kirja punktile 6 ei tohi parkimisplatse paigutada linna maale (Raudtee tänav lõik 1). Pakuti lahendada parkimine kas krundisiseselt või sõlmida kokkulepe Narva Linnavalitsuse Linnavara- ja Majandusametiga linnale kuuluva kinnistu kasutamiseks.
Päästearmee Eestis avaldust arutati Narva Linnavalitsuse linnavarakomisjoni istungil 23.09.2009 (protokoll nr 9) ning otsustati:
1. Anda mittetulundusühingule Päästearmee Eestis, registrikood 80057936, avalikku enampakkumist korraldamata määramata ajaks tasuta kasutusse Narvas Raudtee tänav lõik 1 asuva maa-ala (katastritunnus 51105:004:0189) osa üldpinnaga 82 m2 parkimisplatsi ehitamiseks.
2. Linnavara- ja majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 17.03.2005 määruse nr 14/52 “Linnavara kasutusse andmise kord” (edaspidi ka Kord) punkti 5.1.3 alapunkti b) kohaselt otsustuse linnavara kasutusse andmise kohta kinnisasjade kasutusse andmisel võtab vastu kohaliku omavalitsuse asutus tema bilansis oleva vara suhtes, kui linnavara antakse kasutusse määramata ajaks. Korra punkti 621 kohaselt Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. Samuti võib Korra punktide 46, 46.4, 7.2.3 alusel avaliku enampakkumiseta või eelläbirääkimistega pakkumiseta anda kasutusse linnavara - linna omandis olevad maa-alad, mis antakse kasutusse mittetulundusühingutele. Vastavalt Korra punktile 47 linnavara enampakkumiseta kasutusse andmise otsustus võetakse vastu tulenevalt Korra punktist 5 (antud juhul eelpool toodud punkt 5.1.3). Seega, eelnimetatud maa-ala enampakkumiseta kasutusse andmise otsustuse võtab vastu Linnavara- ja Majandusamet, Narva Linnavalitsusel tuleb aga vastu võtta otsustus antud maa-ala tasuta kasutusse andmise kohta, kuna Korra punktide 7.2, 7.2.3 kohaselt üksnes linnavalitsuse korraldusega võib linnavara mittetulundusühingutele kasutusse anda tasuta või „Üüritasu arvestuse metoodilise juhendiga” ettenähtust madalama tasu eest tähtajaga kuni 5 aastat või määramata ajaks.  
Narva Linnavolikogu 21.06.2005 määrusega nr 20/57 kinnitatud „Linnavara eeskirja” punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib tasuta kasutamise lepingu Narva linna nimel Linnavara- ja majandusamet kui Narvas Raudtee tänav lõik 1 asuva maa-ala bilansiline valdaja.
3. OTSUS

3.1.  Anda mittetulundusühingule Päästearmee Eestis, registrikood 80057936, määramata ajaks tasuta kasutusse Narvas Raudtee tänav lõik 1 asuva maa-ala (katastritunnus 51105:004:0189) osa üldpinnaga 82 m2 parkimisplatsi ehitamiseks.

3.2.  Linnavara- ja majandusametil sõlmida mittetulundusühinguga Päästearmee Eestis punktis 3.1 nimetatud ruumide tasuta kasutusleping.
4. RAKENDUSSÄTTED

4.1. Korraldus jõustub seadusega sätestatud korras.
4.2. Linnavara- ja majandusametil teha korraldus teatavaks mittetulundusühingule Päästearmee Eestis.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

